stanford-oval/wikipedia huggingface dataset:
Tony Hatch
Aiheesta muualla

Tony Hatchin virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tony Hatch
Käännös suomeksi
Tony Yeboah

| Henkilötiedot |
| --- | --- | --- | --- |
Syntymäaika: 6. kesäkuuta 1966 (ikä 58)
Syntymäpaikka:  Kumasi, Ghana
Pelipaikka: hyökkääjä
Pituus: 182 cm
Seurat
| Vuodet | Seura | O | (M) |
| 1982 |  Asante Kotoko | – | (–) |
| 1983–1985 |  Cornerstones | – | (–) |
| 1986–1987 |  Okwawu United | – | (–) |
| 1988–1990 |  1. FC Saarbrücken | 55 | (26) |
| 1990–1995 |  Eintracht Frankfurt | 123 | (68) |
| 1995–1997 |  Leeds United | 47 | (24) |
| 1997–2001 |  Hamburger SV | 100 | (28) |
| 2001–2002 |  Al-Ittihad | 14 | (9) |
| Yhteensä | Yhteensä | 349 | (155) |
Maajoukkue
| 1985–1997 |  Ghana | 59 | (18) |
 Seurajoukkueuran tilastot kattavat vain kansalliset sarjat.
Anthony "Tony" Yeboah (s. 6. kesäkuuta 1966 Kumasi, Ghana) on ghanalainen jalkapalloilija, pelipaikaltaan hyökkääjä.
Yeboah pelasi pääsarjatasolla ghanalaisissa Asante Kotokossa, Cornerstonesissa ja Okwawu Unitedissa, saksalaisissa Eintracht Frankfurtissa ja Hamburger SV:ssä, englantilaisessa Leeds Unitedissa sekä qatarilaisessa Al-Ittihadissa. Hän voitti Ghanan-mestaruuden vuonna 1982 ja Qatar Stars Leaguen vuonna 2002. Eintracht Frankfurtissa pelatessaan Yeboah jakoi Bundesliigan maalikuninkuuden kaudella 1992–1993 Ulf Kirstenin (20 maalia) ja seuraavalla kaudella Stefan Kuntzin kanssa (18 maalia).
Yeboah pelasi Ghanan A-maajoukkueessa 59 ottelua ja teki niissä 18 maalia vuosina 1985–1997.
Totalförsvarets skyddscentrum

| Totalförsvarets skyddscentrum |
| --- | --- |
 Totalförsvarets skyddscentrumin vaakuna
Toiminnassa:  1953–
Valtio:   Ruotsi
Puolustushaarat:  Ruotsin puolustusvoimat
Koko:  komppania (virkailijat: 64, siviilityöntekijät: 15, ryhmänjohtajat, sotilaat ja merimiehet: 23)
Tukikohta:  Tukholma (1953–1970) Kungsängen (1970–1992) Uumaja (1992–)
Värit:  vihreä ja valkoinen
Marssi:  ”Nordsalut”
Komentajat
Nykyinen komentaja:  eversti Jan Demarkesse
Totalförsvarets skyddscentrum (SkyddC) on Ruotsin puolustusvoimien tutkimuskeskus, jolla on asiantuntemusta ABC-sodankäynnistä. Sotilasyksikkö on toiminut vuodesta 1953 lähtien. Totalförsvarets skyddscentrum ja Västerbottensgruppen sijaitsevat Uumajan varuskunnassa (tunnetaan myös nimellä Umestan), joka on entinen Västerbottenin rykmentin kasarmialue Uumajassa.
Aiheesta muualla

Totalförsvarets skyddscentrum - SkyddC
Total War: Rome II

| Total War: Rome II |
| --- | --- |


Kehittäjä:  The Creative Assembly
Julkaisija:  Sega
Jakelija:  Steam
Säveltäjä:  Richard Beddow
Pelisarja:  Total War
Pelimoottori:  Warscape engine (muokattu)
Julkaistu:   3. syyskuuta 2013
Lajityyppi:  strategia
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 16  USK 12 
Alusta:  Microsoft Windows
Jakelumuoto:  Steam
Lisää peliartikkeleitaVideopelien teemasivulla
Infobox OK     : 
Total War: Rome II on The Creative Assemblyn kehittämä reaaliaikainen strategiapeli, jonka Sega julkaisi Microsoft Windowsille 3. syyskuuta 2013. Rome II on Total War -pelisarjan kahdeksas itsenäinen osa ja vuoden 2004 pelin Rome: Total War jatko-osa.
Rome: Total Warin tavoin Rome II sijoittuu antiikin aikaan ja keskittyy kuvaamaan Rooman tasavallan aikaista maailmaa lähinnä Välimeren alueelta. Pelaaja voi päättää pitääkö hän valtakunnan tasavaltana vai tekeekö hän siitä keisarikunnan aikojen saatossa.
Pelissä on laajempi kartta kuin Rome: Total Warissa, joka käsittää Rooman valtakunnan Välimerellä hallitsemien alueiden lisäksi muita alueita lähinnä Lähi-idästä ja Pohjois-Afrikasta.  Peli käyttää Total War: Shogun 2 -pelin moottoria runsaasti muokattuna. Peli käyttää hyväkseen myös kasvoanimaatioita ja liikkeenkaappausta, joilla taisteluihin tuodaan realismia ja paremmat efektit. Peli yhdistää myös maa- ja meritaistelut, joten pelissä on mahdollista hyökätä maalle kaleereista tai vallata vihollisen aluksia laivoissa olevien merisotilaiden avulla.
Pelissä on paljon enemmän eri kulttuureja ja kansoja sekä parempi tekoäly kuin edeltäjässään.
Aiheesta muualla

Total War: Rome II MobyGamesissa (englanniksi)
-pelisarja
| --- | --- |
Virallinen pääsarja:   Shogun Mongol Invasion  Medieval Viking Invasion  Rome Barbarian Invasion  Alexander  Medieval II Kingdoms  Empire The Warpath Campaign  Napoleon  Shogun II  Rome II  Attila  Saga: Thrones of Britannia  Three Kingdoms  Saga: Troy 
Fiktiivinen maailma:   Total War: Warhammer  Total War: Warhammer II 
Muut:   Spartan: Total Warrior  Stormrise  Viking: Battle for Asgard
Tuovi Nousiainen

Suomen Kuvalehden valokuvaajia 1960-luvun alkupuolella: Jussi Pohjakallio, Antti Taskinen ja Tuovi Nousiainen.
Tuovi Nousiainen (12. joulukuuta 1908 Tervo tai Karttula – 24. joulukuuta 1989 Vihti) oli suomalainen elo- ja valokuvaaja.
Nousiainen toimi jatkosodassa TK-miehenä ja kuvasi muun muassa Puolustusvoimain katsaukset numero 8, 9 ja 10 vuonna 1941. Pisimmän uran Nousiainen teki aikakauslehtikuvaajana Yhtyneissä Kuvalehdissä, jossa hän toimi muun muassa Kotiliesi-lehden päävalokuvaajana useita vuosikymmeniä. Hän oli Suomen ensimmäinen aikakauslehden palkkalistoille otettu valokuvaaja aloitettuaan uransa Yhtyneissä sotien jälkeen.
Nousiaiselle myönnettiin Valokuvataiteen valtionpalkinto vuonna 1977 ansioistaan aikakauslehtien kuvittajana.
Kirjallisuutta

Runeberg, Tutta & Wallius, Ossi: ”Laboratorio miestenhuoneessa”, Ammatti: Lehtikuvaaja. Välähdyksiä suomalaisen lehtikuvaajan työstä 1920-luvulta 1960-luvun lopulle, s. 80–90.  (Nousiaisen haastattelu ja kuvia)  Kustannus-Mäkelä, Suomen Lehtikuvaajat ry, 1985.  ISBN 951-9063-79-X.
Tuovi Saarenpää

Tuovi Eeva Annikki Saarenpää (8. elokuuta 1941 Pyhäjärvi – 11. heinäkuuta 1996 Helsinki) oli suomalainen kirjailija.
Teoksia

Laulu kahden kitaran : romaani. Weilin + Göös, Helsinki 1972
Tässä elämässä jossa rakkaus on niin tavanomaista : runoja. Weilin + Göös, Helsinki 1973
Kihlat : novelleja. Weilin + Göös, Helsinki 1978
Talvehdin kukkien alla : runoja. Weilin + Göös, Helsinki 1979
Tuovi Tenetti

Ida Maria Hollmérus-Deneddi, kirjailijanimi Tuovi Tenetti (2. elokuuta 1880 Sotkamo – 1. elokuuta 1944 Tampere) oli suomalainen kirjailija.
Tenetin historiallinen romaani Maria Garvolia - rikas elämä perustui Siikajoella syntyneen Maria Garvoliuksen (1740–1808) elämänvaiheisiin. Tenetti oli Garvoliuksen pojanpojan, Kajaanin kappalaisen Gustaf Fredrik Högmanin tyttärentytär.
Teoksia

Taistelija.  Gummerus 1913
Anita Boije.  Gummerus 1916
Tilinpäätös.  Gummerus 1918
Pyhä kaipuu : pieniä puheita Jumalan valtakunnasta, hartauskirja.  Karisto 1919, 2. painos 1927
Pikku tyttö ja satuprinssi : satu suurille ja pienille, lastenkirja.  Karisto 1924
Hän ja me : hiljaisia ajatuksia ja kysymyksiä Pyhän kirjan ääressä, hartauskirja.  Karisto 1927
Iltahartaus : pieni tutkielma eli "Iltatähti" vuoden jokaista iltaa tai päivää varten, hartauskirja.  Karisto 1931
Maria Garvolia - rikas elämä, historiallinen romaani.  Suomen kirja, Helsinki 1946
Tuovi Paju-Laukkanen

Tuovi Sylvi Paju-Laukkanen (s. 8. lokakuuta 1937 Uusikirkko) on suomalainen kääntäjä.
Suomennoksia

Nimellä Tuovi Paju:
Christina Andersson : Kuka seinään koputtaa : lastennäytelmä. 1979
Walt Disney : Kymmenen tähden kenraalit ja muita Aku Ankan parhaita ; suom. Sirkka Ruotsalainen, Marja Kelo, Tuovi Paju. Aku Ankan parhaat 13. Sanoma, Helsinki 1981, 2. painos Sanomaprint, Helsinki 1989
Tiikerin, jäniksen ja lohikäärmeen hetket : kuunnelma ; kirj. Finn Methling ; dramaturgi Ari Koskinen ; Yleisradiolle tanskankielestä suom. Tuovi Paju. Yleisradio, Helsinki 1981
Walt Disney : Alppien sankarit ja muita Aku Ankan parhaita ; piirt. Carl Barks ; suom. Markku Saarinen, Sirkka Ruotsalainen, Tuovi Paju. Aku Ankan parhaat 30. Sanomaprint, Helsinki 1987
Walt Disney : Onnellinen laakso ja muita Aku Ankan parhaita ; suom. Markku Saarinen, Markku Kivekäs, Tuovi Paju. Aku Ankan parhaat 32. Sanomaprint, Helsinki 1988
Walt Disney : Mikki Hiiri : lakeja ja laittomuutta. Walt Disneyn klassikot. Sanomaprint, Helsinki 1989
Kaikenkarvaisia pentuja : Frida-koiran näkemyksiä ; muistiin merkinnyt Oscar Hedlund ; suomentaneet Tuovi Paju ja Ritva Lassila ; valokuvat Oscar Hedlund ja Ann-Christin Hedström. Kirjayhtymä, Helsinki 1990
Pia Barbara Pirilä : Hospodi, sanoi Terijoen täti. Terijoki-seura, Helsinki 2004
Nimellä Tuovi Paju-Laukkanen:
Walt Disney : Aku Ankan lukupaketti 1 ; sarjakuva-asiantuntija Markku Kivekäs ; suom. Sirkka Ruotsalainen, Tuovi Paju-Laukkanen. Sanoma, Helsinki 1981, 2. painos Helsinki Media, Helsinki 1995
Walt Disney : Pistämätön muuttomies ja muita Aku Ankan parhaita ; piirtänyt Carl Barks ; suom. Sirkka Ruotsalainen, Markku Kivekäs, Tuovi Paju-Laukkanen. Aku Ankan parhaat 37. Sanomaprint, Helsinki 1990
Walt Disney : Vahva-Jussi ja muita Aku Ankan parhaita  ; piirtänyt Carl Barks ; suom. Sirkka Ruotsalainen, Markku Kivekäs, Tuovi Paju-Laukkanen. Aku Ankan parhaat 46. Sanomaprint, Helsinki 1993
Saarenpää

Saarenpää voi tarkoittaa seuraavia:
Saarenpää, kylä Lohjansaaressa
Saarenpää, kylä Vähässäkyrössä
Saarenpää, kylä Himangalla
Saarenpään linnake, linnake Koiviston maalaiskunnassa
Saarenpää, seuraavien henkilöiden sukunimi:
Aarre Saarenpää (ent. Herckman, 1886–1955), suomalainen runoilija
Ahti Saarenpää (s. 1946), suomalainen oikeustieteen professori emeritus
Esa Saarenpää (1951–2009), suomalainen ralliautoilija
Gabriel Saarenpää (1600-luvulla), nimismies, valtiopäivämies ja kirkonrakentaja
Kaisa Saarenpää (s. 2000), suomalainen jalkapalloilija
Klebér Saarenpää (s. 1975), ruotsalainen jalkapalloilija ja valmentaja
Konstantin Saarenpää (ent. Herckman, 1852–1922), suomalainen kanttoriurkuri ja valtiopäivämies
Sami Saarenpää (s. 1986), suomalainen lumilautailija
Seppo Saarenpää (s. 1937), suomalainen pistooliampuja
Toivo Saarenpää (ent. Herckman, 1882–1948), suomalainen säveltäjä, musiikinopettaja ja orkesterin- ja kuoronjohtaja, Konstantin Saarenpään poika
Tuovi Saarenpää (1941–1996), suomalainen kirjailija
Yrjö Saarenpää (s. 1935), suomalainen runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saarenpää”, voi hakea sivunnimihaulla, laajalla sivunnimihaulla tai tekstihaulla.
Samuel Poulin

| Samuel Poulin> Henkilötiedot |
| --- | --- |
Syntynyt: 25. helmikuuta 2001 (ikä 23) Blainville, Quebec, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  94 kg
Seura
Seura:  Pittsburgh Penguins / Wilkes-Barre/Scranton Penguins
Sarja:  NHL / AHL
Pelinumero:  22
Pelaajaura
Pääsarjaura:  2019–
Aik. seurat:  Sherbrooke Phoenix (QMJHL)
NHL-varaus:  21. varaus, 2019 Pittsburgh Penguins
Samuel Poulin (s. 25. helmikuuta 2001 Blainville, Quebec, Kanada) on kanadalainen jääkiekkoilija pelipaikaltaan laitahyökkääjä, joka pelaa NHL-seura Pittsburgh Penguinsin organisaatiossa. Penguins varasi Poulinin ensimmäisen kierroksen 21. pelaajana vuoden 2019 varaustilaisuudessa. Hän edusti kaudella 2019–2020 QMJHL-joukkue Sherbrooke Phoenixia.
Timo Hakamaa

| Timo Hakamaa> Henkilötiedot |
| --- | --- |
Koko nimi:  Timo Hakamaa
Syntynyt: 22. lokakuuta 1961
Kuollut: 22. syyskuuta 2016 (54 vuotta)
Kansalaisuus:   Suomi
Koripalloilija
Lempinimi:  Hakis
Pelipaikka:  Laitahyökkääjä
Pituus:  195 cm
Pelaajaura
Seurajoukkueet
1985–1989 1993–1994:  Salon Palloilijat Forssan Alku
Valmennusura
1994–1995 1995–1997 1997–2000 2000–2001 2001–2003 2009–2010 2010–2011 2012–2015:  Forssan Alku (apuv.) Forssan Alku Högfors T. / T. Componenta Namika Lahti Team Componenta Kauhajoen Karhu Kauhajoen Karhu (apuv.) Vaasan Salama
Timo Hakamaa (22. lokakuuta 1961 – 22. syyskuuta 2016) oli suomalainen koripallovalmentaja ja koripalloilija.
Hakamaa pelasi koripalloa I-divisioonassa ja neljä kautta miesten SM-sarjassa. Hän voitti I-divisioonan korikuninkuuden vuonna 1985. Valmentajana Hakamaa toimi pääsarja- ja divisioonatasoilla muun muassa karkkilalaisessa Team Componentassa, jonka hän valmensi kahdesti pääsarjanousijaksi ja jonka toiminnanjohtajana hän myös työskenteli, Kauhajoen Karhussa ja kaudella 2000–2001 Namika Lahdessa, joka voitti kauden aikana Suomen cup-mestaruuden ja SM-pronssia sekä pelasi Saporta Cupia. 54-vuotiaana kuollut Hakamaa sairasti viimeiset elinvuotensa syöpää. Hänen poikansa Joona Hakamaa on pelannut Korisliigaa kasvattajaseurassaan Karhubasketissa vuodesta 2018 lähtien.
Elämä ja urheilu-ura > Pelaajana

Kauhajoen Karhussa koripallouransa aloittanut ja laitahyökkääjänä pelannut Hakamaa pelasi miesten SM-sarjassa 123 runkosarjaottelua ja teki niissä yhteensä 1317 pistettä. Hän edusti SM-sarjassa Salon Palloilijoita vuosina 1985–1989 divisioonakautta 1986–1987 lukuun ottamatta ja Forssan Alkua kaudella 1993–1994. Forssan-kaudellaan Hakamaa pelasi myös pudotuspeliotteluita. Suurimman pistekeskiarvonsa miesten SM-sarjassa Hakamaa heitti kaudella 1987–1988, jolloin hän teki SalPalle runkosarjassa 14,0 pistettä ottelua kohden. Vuonna 1985 Hakamaa voitti I-divisioonan korikuninkuuden 25,9 pisteen ottelukohtaisella keskiarvolla.
Elämä ja urheilu-ura > Valmentajana

Hakamaan valmentajaura alkoi kaudella 1994–1995, jolloin hän toimi SM-sarjaan nousseen Forssan Alun apuvalmentajana. Seuraavaksi kaudeksi Hakamaa nousi joukkueen päävalmentajaksi ja johdatti joukkueensa pudotuspeleihin. Forssan Alussa mies toimi vielä kauden 1996–1997, jota voidaan kutsua Forssan Alun alasajokaudeksi, sillä Forssan kokoisessa kaupungissa ei riittänyt elintilaa silloiselle neljälle aikuisten pääsarjatason koripallojoukkueelle.
Forssasta Hakamaa siirtyi Karkkilaan valmentamaan paikallista miesten I-divisioonajoukkuetta, jonka Hakamaa nosti koripallon SM-sarjaan. Kolmen Karkkilassa vietetyn vuoden jälkeen hän siirtyi valmentamaan Namika Lahtea kaudeksi 2000–2001. Hakamaa johdatti joukkueensa Suomen cup-mestaruuteen ja SM-pronssille. Namika voitti runkosarjan mutta kärsi pudotuspeleissä Sami Lehtorannan ja Marcus Grantin loukkaantumisista. Lahti pelasi kauden aikana myös Saporta Cupia.
Kaudeksi 2001–2002 Hakamaa siirtyi takaisin Karkkilaan ja valmensi I-divisioonaan pudonneen Team Componentan takaisin SM-sarjaan. Kaudella 2003–2004 hän siirtyi Componentan toiminnanjohtajaksi, missä tehtävässä hän toimi toukokuun 2008 asti. Hakamaa näki tuolloin Karkkilan koripallotoiminnan tulevaisuuden heikkona, joten hän muutti perheineen takaisin kotipaikkakunnalleen Kauhajoelle.
Hakamaa siirtyi takaisin valmennustehtäviin Korisliiga-kaudella 2009–2010, jolloin heikosti kautensa aloittanut Kauhajoen Karhu palkkasi hänet marraskuussa päävalmentajaksi Greg Gibsonin tilalle. Hakamaa jatkoi tehtävässään vuoden mittaisella, toukokuussa 2010 julkistetulla sopimuksella. Työelämä rasitti Hakamaata kuitenkin siinä määrin, että hän pyysi ystäväänsä Ari Tammivaaraa päävalmentajaksi, ja joulukuussa 2010 Tammivaara otti Karhun valmennusvastuun Hakamaan siirryttyä apuvalmentajaksi.
Syksyllä 2012 Hakamaa aloitti divisioonajoukkue Vaasan Salaman päävalmentajana ja toimi tehtävässä kevääseen 2015 asti.
Elämä ja urheilu-ura > Viimeiset vuodet

Vuonna 2012 ikänsä tupakoimattomalta ja alkoholia maltillisesti käyttäneeltä Hakamaalta löydettiin keuhkosyöpä, ja hänelle annettiin enintään viisi vuotta elinaikaa. Vuonna 2013 tehdyn leikkauksen yhteydessä Hakamaan syövän todettiin levinneen myös tämän mahaan. Kasvaimia löytyi myöhemmin myös aivoista ja sisäelimistä, ja konkarivalmentajaa rasittivat myös sydänongelmat. Sairaudestaan huolimatta Hakamaa jatkoi Kauhajoen Karhun vuonna 2001 syntyneiden poikajoukkueen valmentamista pyörätuolilla liikkuen. Elokuussa 2016 Hakamaa antoi kunniakseen Kauhajoella järjestetyn Hakis-turnauksen aikoihin Ilta-Sanomille haastattelun, jossa hän kertoi avoimesti terveydentilastaan. Turnauksessa hänelle myönnettiin myös Suomen Koripalloliiton kultainen ansiomerkki. Hakamaa kuoli 54-vuotiaana 22. syyskuuta 2016.
Saavutukset

| --- | --- |
 Pelaajana Miesten I-divisioonan korikuningas 1985 :  Valmentajana SM-pronssia 2001  Suomen cup-mestaruus 2000  Kaksi sarjanousua miesten pääsarjaan
Tomboy

| Tomboy |
| --- | --- |

Ohjaaja:  Céline Sciamma
Käsikirjoittaja:  Céline Sciamma
Tuottaja:  Bénédicte Couvreur
Säveltäjä:  Para One
Kuvaaja:  Crystel Fournier
Leikkaaja:  Julien Lacheray
Pääosat:   Zoé Héran  Malonn Lévana  Sophie Cattani  Mathieu Demy  Jeanne Disson 
Valmistustiedot
Valmistusmaa:  Ranska
Tuotantoyhtiö:   Hold Up Films  arte France Cinéma  Canal+ 
Levittäjä:  Teodora Film iTunes
Ensi-ilta:  2011
Kesto:  82 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Tomboy on vuonna 2011 valmistunut ranskalainen draamaelokuva, jonka käsikirjoitti ja ohjasi Céline Sciamma.
Tarina seuraa kymmenvuotiasta poikatyttö Laurea joka, muuttaa perheensä mukana koulujen kesäloman aikana uuteen paikkaan, jossa kukaan ei vielä tunne häntä. Siinä iässä, kun kaikki on vielä mahdollista, hän päättää kokeilla uutta sukupuoli-identiteettiä.  Elokuva sai positiivisia arvosteluja, joissa kriitikot kehuivat ohjausta ja näyttelijöitä, erityisesti pääosan esittäjää Zoé Hérania.  Elokuva käsittelee sekavan sukupuoliroolin teemaa. Ohjaaja/käsikirjoittaja Céline Sciamma on sanonut että ”elokuva on moniselitteinen Mikaelin tunteista Lisaa kohtaan. Se toimii hämmennyksellä. Halusin sen olla näin.”
Elokuva on julkaistu myös DVD-levynä ja Blu-ray levynä Britanniassa ja Yhdysvalloissa vuonna 2012.
Arvostelut

Tomboy sai erittäin positiivisia arvosteluja.
Saarenmaankämmekkä

| Saarenmaankämmekkä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Liuskakämmekät Dactylorhiza
Laji::  Englanninkämmekkä praetermissa
Alalaji::  osiliensis
Kolmiosainen nimi
 Dactylorhiza praetermissa subsp. osiliensis  (Pikner) Kreutz 
Synonyymit
 Dactylorhiza osiliensis Pikner  Orchis elatior (Fr.) Afzel. 
Katso myös
   Saarenmaankämmekkä Wikispeciesissä   Saarenmaankämmekkä Commonsissa 
Infobox OKNimi-testi OK: 
Saarenmaankämmekkä (Dactylorhiza osiliensis) on Virosta Saarenmaan Lümandasta vuonna 2003 löydetty liuskakämmekkälaji. Se on ulkonäöltään jossain määrin länsieurooppalaisen englanninkämmekän (Dactylorhiza praetermissa) kaltainen kookas suokasvi. Laji on varmistettu tieteelle uutena DNA-analyysin avulla. Saarenmaankämmenkkää ei ole tavattu muualta maailmasta. Sen lisäksi saarella on toinenkin kotoperäinen putkilokasvilaji saarenmaanlaukku (Rhinanthus osiliensis).
Tony Zarella

Tony Zarrella (s. 1959) on  muusikko, joka tunnetaan parhaiten 1970-luvun Wicked Lester ja Rainbow yhtyeiden jäsenenä. Wicked Lester ja Rainbow kokoonpanoista muodostui myöhemmin niitä tunnetumpi KISS-yhtye.
Diskografia

Wicked Lester (1971)
Rainbow (1972)
Samuel Purdy

Samuel Purdy (1819 – 17. helmikuuta 1882) oli Kalifornian kolmas varakuvernööri. Hän toimi virassa vuodesta 1852 vuoteen 1856. Purdy edusti tuolloin demokraattista puoluetta. Hän toimi myös Stocktonin kaupungin ensimmäisenä pormestarina vuonna 1851.
Tomblaine

| Tomblaine |
| --- | --- |
 Concorden silta, joka yhdistää Tomblainen ja Nancyn
 vaakuna
 Tomblaine
 Koordinaatit: 48°41′00″N, 6°13′00″E 
Valtio:  Ranska
Alue:  Lorraine
Departementti:  Meurthe-et-Moselle
Arrondissementti:  Nancy
Väkiluku:  8 000
 
 Kunnan kotisivut 
Infobox OKVirheellinen NIMI-arvo: 
Tomblaine on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Joen toisella puolella oleva Nancyn kaupunki on alueen keskus. Tomblainessa sijaitsee myös alueen vanha päälentokenttä Aéroport de Nancy-Essey.
Urheilu

Alueen johtavan jalkapallojoukkueen AS Nancy-Lorrainen kotistadion Stade Marcel-Picot sijaitsee Tomblainessa.
Kaupunki on ollut Ranskan ympäriajon etappikaupunkina vuosina 2012 ja 2014.
Aiheesta muualla

Kuvia tai muita tiedostoja aiheesta Tomblaine Wikimedia Commonsissa
Saint Lucia

Saint Lucia on saarivaltio Karibianmerellä. Se sijaitsee Pienillä Antilleilla, Saint Vincent ja Grenadiinien pohjoispuolella ja Martiniquen eteläpuolella. Asukkaita on noin 178 700. Sokerinviljelyn lakkauttamisen ja banaanikaupan kutistumisen jälkeen turismi on saaren tärkein elinkeino. Matkailukohteina on hiekkarantoja, vuoria ja eksoottisia kasveja sekä Qualiboun tulivuori rikinhajuisine kuumine lähteineen. Saint Lucia kuuluu Kansainyhteisöön, mutta ranskalaiset ovat jättäneet jälkiään paikannimistöön, ja varsinkin maaseudulla puhutaan englannin lisäksi myös ranskan kreolimurretta.
Maantiede, ilmasto ja luonto

Saint Lucian saari sijaitsee Karibianmerellä, ja se on toiseksi suurin Pienten Antillien Windwardsaarista. Martinique on noin 39 kilometriä Saint Luciasta pohjoiseen ja Saint Vincent 34 kilometriä lounaaseen. Saint Lucian pinta-ala on 616 neliökilometriä, ja sen pituus on 43 kilometriä ja maksimileveys 23 kilometriä.
Saint Lucia on vulkaaninen saari, ja sen jakaa pohjoisesta etelään kulkeva keskusvuoristo. Sen korkein kohta Mount Gimie kohoaa 959 metriin. Vuorilta virtaa monia jokia, jotka halkovat hedelmällisiä laaksoja. Saaren lounaisosassa on kaksi jyrkästi merestä nousevaa teräväkärkistä vuorta, Pitonit (Gros Piton, 798 metriä ja Petit Piton, 750 metriä). Petit Pitonin lähellä on muinaisen tulivuoren kraatteri, jonka kuumista rikkilähteistä myös läheinen Soufrièren kaupunki on saanut nimensä.
Saint Lucian saari on vuoristoisempi kuin useimmat muut Karibian saaret, ja niinpä siellä sataa enemmän kuin esimerkiksi Barbadoksella. Sadetta saadaan ympäri vuoden, mutta eniten heinäkuusta marraskuuhun, mikä on hurrikaanien esiintymisaikaa. Hurrikaaneja ei osu saarelle joka vuosi, mutta heikoimmat trooppiset myrskyt levittävät sateita laajemmalle alueelle. Hurrikaani Dean aiheutti tuhoja vuonna 2007: se surmasi ainakin yhden ihmisen, tuhosi rakennuksia ja koko banaanisadon. Vuonna 2010 hurrikaani Vincent aiheutti saarella tuhoja. Lämpötila, kosteus ja auringonpaiste ovat Saint Lucialla samanlaisia kuin muuallakin Karibialla. Pääkaupunki Castriesissa päivän keskimääräinen ylin lämpötila on 28–31 ja yön alin 21–23 astetta.
Saint Lucian sisäosia peittää rehevä sademetsä, jossa kasvaa jättiläissaniaisia ja muita kotoperäisiä puita, bromelioita, orkideoita ja sieniä. Metsässä elää myös värikkäitä ja harvinaisia lintuja, kuten saintlucianamatsoni, saintlucianturpiaali, valkorintamatkija ja antillienpiivi.
Politiikka

Saint Lucia on Kansainyhteisöön kuuluva perustuslaillinen monarkia, jonka valtionpäämies on Britannian monarkki, jota edustaa saarella kenraalikuvernööri. Toimeenpanovalta on pääministerin ja hallituksen käsissä. Pääministeri on yleensä parlamenttivaalit voittaneen puolueen puheenjohtaja. Parlamentti on kaksikamarinen. Alahuoneeseen valitaan suorilla vaaleilla 17 jäsentä. Ylähuoneessa eli senaatissa on 11 nimitettyä edustajaa. Pääministeri valitsee kuusi senaattoria, opposition johtaja kolme ja kenraalikuvernööri kaksi.
Parlamenttivaalit järjestetään vähintään viiden vuoden välein ja molemmat valtapuolueet UWP ja SLP ovat olleet vuoroillaan vallassa. 2000-luvulla vaalit ovat olleet vuosina 2001, 2006, 2011 ja 2016.
Saint Lucian suuret puolueet ovat United Workers Party (UWP) ja Saint Lucian työväenpuolue (SLP). UWP on ollut valtapuolue useammin, ja sen pitkäaikainen johtaja John Compton oli moneen otteeseen maansa pääministerinä. Parlamenttivaalit pidetään viiden vuoden välein. Vuoden 2016 vaaleissa UWP sai 11 paikkaa ja SLP 6 paikkaa. UWP:n Allen Chastanet aloitti Saint Lucian pääministerinä 7. kesäkuuta.
Hallinnollinen jako

Saint Lucian saari on jaettu kymmeneen kuntaan, ja niitä hallinnoi 15 piirivaltuustoa. Kunnallisvaaleja ei järjestetä, vaan paikallishallinnosta vastaava ministeri nimittää kaikki valtuutetut. Kunnat ovat:
Anse-la-Raye
Canaries
Castries
Choiseul
Dennery
Gros-Islet
Laborie
Micoud
Soufiere
Vieux-Fort.